Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 4244

30. Jegyzőkönyv Írországról A MAGAS SZERZŐDŐ FELEK, azzal az óhajjal, hogy Írországot érintő bizonyos speciális problémákat rendezzenek, és megállapodva a következő rendelkezésekben, emlékeztetnek arra, hogy az Európai Gazdasági Közösség alapvető céljai közé tartozik a tagállamok lakossága életszínvonalának és munkakörülményeinek folyamatos javítása, valamint a különböző régiók közötti különbségek és a kedvezőtlen helyzetű régiók elmaradottságának csökkentése révén a tagállamok gazdaságainak harmonikus fejlesztése; tudomásul veszik, hogy az ír kormány olyan iparosítási és gazdaságfejlesztési politika végrehajtását vállalta, amelynek célja az írországi életszínvonal felzárkóztatása más európai nemzetek életszínvonalához, valamint a fejlettségi szintek regionális különbségeinek kiküszöbölésével egyidejűleg az alulfoglalkoztatottság felszámolása; elismerik, hogy közös érdekük e politika céljainak megvalósítása; megállapodnak abban, hogy e célból ajánlják a közösségi intézményeknek, hogy az EGK-Szerződésben megállapított minden eszközt és eljárást vegyenek igénybe, különösen a Közösség fent említett céljainak megvalósítására szánt közösségi források megfelelő hasznosításával; különösen pedig elismerik azt, hogy az EGK-Szerződés 92. és 93. cikkének alkalmazása során a gazdasági növekedést és a lakosság életszínvonalának emelését célként figyelembe kell venni. 2004/60/II. szám LEVÉLVÁLTÁS A MONETÁRIS KÉRDÉSEKRŐL Brüsszel, 1972. január 22. Excellenciás Uram! 1. Az 1971. június 7-i konferencia miniszteri találkozóján megállapodás született arról, hogy a találkozón a monetáris kérdésekkel kapcsolatban tett nyilatkozatom a csatlakozási feltételekről és a szerződések kiigazításáról szóló okmányhoz csatolt levélváltás tárgyát képezze. Van szerencsém ezért ezúton megerősíteni, hogy a találkozón a következő nyilatkozatot tettem: „a) Csatlakozásunkat követően készek vagyunk a hivatalos sterlingmérleg szabályozott és fokozatos csökkentésének előirányozására.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes